《素馨》
宋代·董嗣杲

负得刘王侍女称，何年钟作塚魂英。
月娥暗吐温柔态，海国元魂悉茗名。
翠髻云鬟争点缀，风香露屑斗轻盈。
分明削就梅花雪，谁在瑶台醉月明。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。